recursal/SuperWikiNEXT-32B huggingface dataset:
**חוֹרוֹל** (באוקראינית: **Хорол**; ביידיש: **חאראל**) היא עיר במחוז פולטבה באוקראינה. בסמוך לעיר נמצא נהר חורול. בעיר התקיימה עד השואה קהילה יהודית והיה בה מחנה השמדה גדול. היא ידועה בין היתר בהיותה עיר הולדתם של חתני פרס ישראל השר פרופ' בן-ציון דינור ופרופ' אריה דבורצקי.

היסטוריה
--------

המקום מוזכר לראשונה בכתבי ולדימיר השני, נסיך קייב ב-1083. העיר הייתה עדה לעימותי הדמים של הסלאבים עם הנוודים.

בשנת 1362, הקרקע שעליה התבססה העיר הייתה תחת שלטון הדוכסות הגדולה של ליטא.

בשנת 1654 הצטרפה חורול לשטח רוסיה הצארית.

ב-1782 קיבלה חורול מעמד של עיר.

במהלך המאה ה-19 התגוררו בעיר מאות אצילים ודוכסים. בתחילת המאה ה-20 היו 990 משקי בית ו-9,199 תושבים בחורול.

בספטמבר 1941 הקימו הנאצים מחנה של שבויי מלחמה, אשר היה מיועד בעיקר ליהודים. בין 22 בספטמבר 1941 ל-1 במאי 1942, על פי נתונים גרמניים, נהרגו במחנה כ-37,600 איש. נתונים מדויקים על מספר ההרוגים במחנה חורול לא ידועים, אבל ההערכה היא על כ-91,000 איש.

יהודי חורול
-----------

היהודים התיישבו לראשונה בחורול בתחילת המאה ה-17. בשנת 1648, במהלך ההתקוממות של בוגדן חמלניצקי, נראה כי הקהילה הושמדה במסגרת גזירות ת"ח-ת"ט.

ב-1905 וב-1919 היו פוגרומים בעיר, ומאוחר יותר בוצעו שוב על ידי הצבא של דניקין.

בעיר נפטר הרב משה נחום ירושלמסקי.

ב-1926 חיו בחורול 2,081 יהודים. קהילת יהודי חורול בתקופה זו הייתה בעלת אופי חב"די. רב העיר היה הרב אברהם מדייבסקי, סבו של השר בן ציון דינור, יליד העיר. את מקומו מילא בנו, הרב אליעזר משה מדייבסקי. אב"ד העיר היה הרב שמואל גוראריה.

העיר נכבשה על ידי הגרמנים ב-13 בספטמבר 1941. באוקטובר (נובמבר 1941) נורו למוות 460 יהודים בדרך ללובנסקוי, מחוץ לעיר. העיר שוחררה על ידי הצבא האדום ב-19 בספטמבר 1943.

אוכלוסייה
---------

אוכלוסיית חורול לפי שנים:

| שנה | מספר תושבים |
| --- | --- |
| 1647 | 1,279 |
| 1802 | 3,583 |
| 1880 | 5,500 |
| 1900 | 9,199 |
| 1959 | 12,357 |
| 1989 | 16,492 |
| 2001 | 14,800 |
| 2011 | 13,720 |
| 2012 | 13,631 |
| 2013 | 13,593 |
| 2014 | 13,532 |
| 2015 | 13,427 |
| 2016 | 13,265 |

קישורים חיצוניים
----------------

ויקישיתוף מדיה וקבצים בנושא **חורול** בוויקישיתוף
* אתר האינטרנט הרשמי של חורול
* חורול במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
* "חורול", באתר JewishGen (באנגלית)
* חורול, באתר "אנו – מוזיאון העם היהודי"
**צב ביצה כספי** (שם מדעי: *Mauremys caspica*) הוא מין של זוחל ממשפחת צבי הבריכה. צב זה חי בביצות ואזורים דומים לאורך דרום רוסיה, המזרח התיכון ומערב אסיה ובחלק מדרום אירופה. הוא דומה מאוד למין צב ביצה מצוי, שבעבר היה תת-מין שלו.

מאפיינים
--------

צב זה בעל שריון עבה המאפשר לו לשחות ביעילות והוא יכול להגיע לאורך 25 ס"מ. צבעיו ירוקים בהירים ומעט צהובים עד אפורים והראש צהוב או ירוק בהיר, כשהצוואר מפוספס בירוק כהה.

הצב חי בטבע מדרום-מערב רוסיה ומרכז איראן, ערב הסעודית, בחריין, ישראל ולבנון, צפונה לטורקיה, בולגריה, יוון וחלקי יוגוסלביה לשעבר וכן מצוי בקפריסין וכרתים.

הצב בעל אורח חיים אמפיבי והוא מצוי הן בתוך המים והן ביבשה, לרוב במקווי מים מתוקים אך גם במים מליחים. הצבים החיים בחלק מעיראק אינם חיים לרוב במים אלא ביבשה, מאחר שהמים סביבם הפכו לרעילים. הוא אוכל כל המחפש במים צמחי מים, אצות, דגים קטנים, דו-חיים, תולעים, רכיכות, סרטנים, חרקי מים ולעיתים אף פגרים. הפרטים הבוגרים הם לרוב אוכלי צמחייה, לרבות צמחייה יבשתית.

מיון
----

לצב זה ישנם כיום 4 תת-מינים:

* Mauremys caspica caspica
* Mauremys caspica siebenrocki
* Mauremys caspica ventrimaculata
* Mauremys caspica rivulata

בעבר היה כלול במין גם צב ביצה מצוי, החי בישראל וכן המין צב ביצה ספרדי (Mauremys leprosa).

קישורים חיצוניים
----------------

ויקישיתוף מדיה וקבצים בנושא **צב ביצה כספי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

הערות שוליים
------------
נתון: M אמצע PQ, צ"ל: MX=MY
**משפט הפרפר** הוא משפט בגאומטריה אוקלידית.

יהי PQ מיתר נתון כלשהו במעגל, ש-M היא נקודת האמצע שלו. נעביר דרך M שני מיתרים נוספים, AB ו-CD, כך ש-A ו-C באותה קשת שהמיתר PQ קובע. מעבירים את המיתרים AD ו-BC ומסמנים את נקודות החיתוך שלהם עם PQ ב-X וב-Y בהתאמה. המשפט קובע כי מתקיים MX=MY.

המשפט קרוי "משפט הפרפר" בשל העובדה שהבנייה הנתונה בו דומה לפרפר. למשפט זה אין כמעט שימושים והוא ידוע בעיקר בשל האתגר שבהוכחתו.[דרוש מקור] למרות הניסוח הפשוט של המשפט, הוא קשה להוכחה. בשל כך הוא ידוע גם כ"בעיית הפרפר".

הוכחה
-----

נעזר בעובדה הבאה: אם לשני משולשים יש זווית זהה, אז יחס השטחים שלהם שווה ליחס בין הצלעות הכולאות אותה. הדבר נובע מן הנוסחה: {\displaystyle S={\frac {ab\sin \gamma }{2}}}.

זוויות היקפיות הנשענות על אותה קשת שוות זו לזו, וזוויות קודקודיות שוות זו לזו, כלומר: {\displaystyle \angle CDA=CBA}, {\displaystyle \angle DAB=DCB}, {\displaystyle \angle AMX=BMY}, {\displaystyle \angle CMY=DMX}

כתוצאה מהעובדה שהוזכרה במשפט הראשון נובעים ארבעת השוויונות הבאים:

{\displaystyle {\frac {S\_{XAM}}{S\_{MCY}}}={\frac {AX\cdot AM}{CM\cdot CY}}}
{\displaystyle {\frac {S\_{CMY}}{S\_{DMX}}}={\frac {CM\cdot MY}{DM\cdot MX}}}
{\displaystyle {\frac {S\_{XDM}}{S\_{MBY}}}={\frac {DX\cdot DM}{BM\cdot BY}}}
{\displaystyle {\frac {S\_{BMY}}{S\_{AMX}}}={\frac {BM\cdot MY}{AM\cdot MX}}}
הכפלת אגפי שמאל זה בזה מביאה לתוצאה 1, ולכן גם הכפלת אגפי ימין צריכה להביא לתוצאה זאת. לאחר ביטול איברים זהים מתקבל

{\displaystyle {\frac {AX\cdot DX\cdot MY^{2}}{CY\cdot BY\cdot MX^{2}}}=1}, או (1) {\displaystyle {\frac {AX\cdot DX}{CY\cdot BY}}={\frac {MX^{2}}{MY^{2}}}}.

לפי דרגה של נקודה: {\displaystyle AX\cdot DX=PX\cdot QX=(MP-MX)(MQ+MX)}

ובדומה לכך: {\displaystyle CY\cdot BY=QY\cdot PY=(MQ-MY)(MP+MY)}

נציב ב-(1): {\displaystyle {\frac {(MP-MX)(MQ+MX)}{MX^{2}}}={\frac {(MQ-MY)(MP+MY)}{MY^{2}}}}

אבל MP=MQ, ולכן מתקבל: {\displaystyle {\frac {MP^{2}}{MX^{2}}}-1={\frac {MP^{2}}{MY^{2}}}-1} ומכאן MX=MY. {\displaystyle \blacksquare }

קישורים חיצוניים
----------------

ויקישיתוף מדיה וקבצים בנושא **משפט הפרפר** בוויקישיתוף
* משפט הפרפר באתר cut-the-knot (באנגלית)
* אבי סינגלר, משפט "עניבת הפרפר" במעגל ובאליפסה
* משפט הפרפר, באתר MathWorld (באנגלית)
**צב אראו** (שם מדעי: ***Podocnemis expansa***) הוא מין של צב ביצות גדול החי באזור האמזונאס באמריקה הדרומית. הוא נמנה בין צבי המים הגדולים ביותר והוא הגדול ביותר בתת-סדרת צבים מצדדי-צוואר (Pleurodira).

מאפיינים
--------

אורכו של פרט בוגר יכול להגיע למטר ומשקלו יכול להגיע עד 90 ק"ג. הוא בעל שריון כדורי גדול בצבע חום דהוי. עיניו גדולות ובולטות, אפו צינורי עם נחיריים ולסתותיו גדולות. צבים אלה נצפים בגדות נהר האמאזונאס בפרו, בקולומביה, בוונצואלה, בברזיל ובעוד מדינות באמזונאס.

הוא נמצא רוב זמנו בתוך הנהר וניזון מצמחים הגדלים במים, ולעיתים גם מנבלות. למרות שהוא צב ביצות, הוא מזכיר בהרגליו צבי ים כיוון שהוא חי כמעט לגמרי בתוך המים (אם כי רק במים מתוקים) ורק הנקבות עולות בקבוצות גדולות, לגדות הנהר על מנת להטיל את ביציהן (90–100 במספר). הן מכסות אותן בתוך גומה וחוזרות לנהר. הצעירים שאורכם רק 5 ס"מ נוהרים למים אך רבים מהם נטרפים על ידי טורפים כמו חוטמנים, חתולים, עיטים, בזים, אנפות, קופים, שועלים, סמורים, נחשים, טגואיים וקיימנים. 

רק 5% מהביצים מגיעים לבגרות, דבר שפוגע בהתרבות האוכלוסייה. כמו כן מאוים הצב מכריתת היערות באמזונאס, מציד לא חוקי ומזיהום הנהר. אך ניתן לגדלו בשבי, בייחוד עם זוחלים אחרים.

קישורים חיצוניים
----------------

ויקישיתוף מדיה וקבצים בנושא **צב אראו** בוויקישיתוף
* צב אראו, באתר אנציקלופדיה בריטניקה (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  צב אראו באתר הרשימה האדומה של IUCN

גלריה
-----

* 
* 
* 
*
ניב הדר
**ניב הדר** הוא חוקר אוטודידקט, מחבר ספרים ומרצה, בנושא חשיפת שרלטנים העוסקים בפאראפסיכולוגיה, חקר המוח וחידושים טכנולוגיים. 

במהלך שנת 2000 הוציא הרב שלמה אבינר ספר בנושא בשם "בין אור לחושך" שבו היה שותף הדר[דרוש מקור]. פעילותם המשותפת החלה בסוף שנות ה-90 כאשר הרב אבינר והדר ארגנו חרם חברתי על מקובלים שקריים[דרוש מקור].

הדר למד בישיבת "אורות הנגב" בבית הגדי. משנת 2000 פועל הדר נגד אנשים הטוענים שיש להם כוחות על טבעיים. הוא מרבה להרצות בנושא ברחבי ישראל ובשנת 2002 הוציא את הספר **"לחשוף את הבלתי נודע"**, בו הוא טוען שהטוענים לכוחות על טבעיים הם שרלטנים. כן הוציא הדר סרטים: "**סוד הקסמים" 1-2**, בהוצאת "גרינטק מדיה" (2005), **"סודות הטלפתיה"** בהוצאת "גל-פז" (2006) ו**"כיפוף מתכות"** בהוצאת "גרינטק מדיה" (2008), בהם הוא מלמד את הסודות המקצועיים של קוסמים, ומטיף נגד אמונה בכוחות על טבעיים.

בנוסף, מרצה הדר בנושאי נוירופידבק, ביופידבק וחקר המוח ומלמד מה שהוא מכנה: "דרכים פשוטות וקלות להגברת האינטליגנציה ובפיתוח חושים חדשים".

בשנת 2014 הוציא את ספרו **"בחזרה לעתיד"**, בו הוא טוען שהתיאורים הרבים, המופיעים בדברי הנביאים, במדרשים ובתלמוד, הנראים לכאורה כאגדות וכגוזמאות, מאוששים בידי ההתפתחות הטכנולוגית והמדעית החדישה.

קישורים חיצוניים
----------------

* אתר האינטרנט הרשמי של ניב הדר
**הסוכנות הלאומית לניהול חירום** (במונגולית: **Онцгой байдлын ерөнхий газар**) היא סוכנות ממשלתית המפקחת על שירותי החירום של מונגוליה. אחראית גם לטיפול וניהול מצבי חירום כאסונות טבע ומשברי חירום לאומיים. יש לה סניפים בכל 21 מחוזות המדינה וכן בבירה אולן בטור.

מקבילה בתפקודה להמשרד למצבי חירום והגנה אזרחית של רוסיה ואמונה על פיתוח חקיקה סביבתית כמו גם ניהול השלכות אסונות טבע וביצוע עבודות חילוץ הצלה.

היסטוריה
--------

גוף ההגנה האזרחית הראשון במדינה הוקם בשנת 1964 כסניף לצבא העם המונגולי. קודם לכן, שירותי החירום במדינה אורגנו בשנת 1922, ביוזמתו של מנהיג הפרטיזנים דמדין סוחבאטאר. היחידה שהוקמה בשנות ה-60 נודעה כגדוד ההגנה האזרחית 122 של ה-צבא. כחלק מהרחבת הצבא בסוף שנות השישים, ארגן שר ההגנה את להקת המוזיקה של ההגנה האזרחית, שמאז 2009 היא ידועה כלהקת שירותי החירום ומשמיעה מוזיקה צבאית, תוך גם קידום הסוכנות בקהילה וייצוג שלה באירועי תרבות.

הסוכנות, במתכונתה הנוכחית הוקמה על ידי החוראל הגדול ביוני 2003 והיא כיום חלק מממשלת מונגוליה. בשנת 2017 הוקם אגף כימי.

קישורים חיצוניים
----------------

* אתר האינטרנט הרשמי של הסוכנות הלאומית לניהול חירום (באנגלית)

הערות שוליים
------------

1. ↑
2. ↑  "Mongolia National Emergency Management Agency (NEMA)". *UN-SPIDER Knowledge Portal*.
3. ↑  "National Emergency Management Agency - Mongolia (NEMA) | PreventionWeb.net". *www.preventionweb.net*.
4. ↑  "Хөгжмийн салбар - Үндэсний Аврах Бригад". *www.uab.nema.gov.mn*.
5. ↑  "Онцгой байдлын ерөнхий газар - Танилцуулга - Монгол улсын засгийн газар - Government of mongolia". *zasag.mn*. אורכב מ-המקור ב-2020-08-06. נבדק ב-2020-04-09.
6. ↑  "Химийн ажиллагааны салбар - Үндэсний Аврах Бригад". *www.uab.nema.gov.mn*.
**פדרו סוביחאנה רזה** (ספרדית: **Pedro Subijana Reza**; נולד ב-5 בנובמבר 1948) הוא שף ספרדי.

ביוגרפיה
--------

סוביחאנה נולד בסן סבסטיאן, חבל הבסקים, ספרד. הוא למד ניהול בתי מלון בבית ספרו של השף לואיס איריזר (Luis Irizar) במדריד. 

ב-1975 הגיע למסעדת "אקלארה" (בבסקית: Akelare) כשף וכעבור שנים רבות נהפך לבעליה. המסעדה שוכנת על הר איחלדו, צפונית-מערבית לסן-סבסטיאן. פירוש המילה אקלארה בבסקית הוא "חגיגת מכשפות".

ב-1978 זכה בכוכב ב"מדריך מישלן האדום", ב-1979 זכה בפרס הטבח הטוב ביותר. ב-1981 זכה בשני כוכבים. ב-1982 וב-1997 זכה לפרס כשף הטוב ביותר בספרד ממועדון "גורמה". ב-1999 זכה לפרס השף הטוב ביותר. ב-2000 זכה לפרס האוכל של ספרד. הוא זכה לניקוד של 9.5 מ "Gourmetour" ב-2002, לניקוד של 4 מ-"Guía Campsa" באותה שנה.

הוא בעל תוכנית טלוויזיה "La Cocina de Pedro Subijana" המשודרת ברשת הטלוויזיה "ETB", מאז 1992 ועד היום שודרו 1,400 תוכניות. הוא מלמד בישול במספר מוסדות באירופה ובאמריקה. ב-2003 מונה לנשיא "Eurotoques" הבינלאומית.

המסעדה החזיקה בשלושה כוכבים ב"מדריך מישלן" ב-2004, ירדה לשני כוכבים ב-2005, הועלתה מחדש לשלושה כוכבים ב-2007 וממשיכה לשמור על הניקוד הזה מאז ועד היום (2010). המסעדה שייכת לרשת "רלה א שאטו". היא כלולה במדריך השולחנות הגדולים בעולם.

סוביחאנה שייך לזרם "המטבח הבסקי החדש", אליו שייך גם חואן-מארי ארזאק.

ספריו
-----

* Menú del día I (1992).

* Menú del día II (1993).

* Denok sukaldari (1994).

* Cocina riojana (coautor junto con Lorenzo Cañas).

* Mis recetas de la tele (1995).

* Pedro Subijana cocinando para Inasmet (1998).

* La cocina vasca de Pedro Subijana (1999).

* La cocina vasca para el Grupo Ingeteam (1999).

* La cocina de Akelarre, el sueño de Pedro Subijana (Everest, 2001).

* La cocina doméstica de Pedro Subijana (Astamenda-Ttarttalo, 2003).

לקריאה נוספת
------------

* אביטל ענבר, **התענוגות של דרום-מערב צרפת**, הוצאת כתר, ירושלים, 2005, עמ' 267-263.

קישורים חיצוניים
----------------

ויקישיתוף מדיה וקבצים בנושא **פדרו סוביחאנה** בוויקישיתוף
* 

* אתר האינטרנט הרשמי של פדרו סוביחאנה

תבנית:יקישיתוף בשורה

* אתר מסעדת אקלארה
* מסעדת אקלארה באתר השולחנות הגדולים בעולם
* מתכוניו של סוביחאנה בווידאו ב-Terra TV
* תוכניתו של סוביחאנה בטלוויזיה הבסקית
* ראיון עם סוביחאנה

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1037650
* ISNI: 0000 0000 5925 7143
* LCCN: no96044217
* VIAF: 53745822
* WorldCat: lccn-no96044217

 |
**פדרו לומבה נטו** (בפורטוגזית: **Pedro Lomba Neto**; נולד ב-9 במרץ 2000) הוא כדורגלן פורטוגזי, המשחק בעמדת הקיצוני בוולברהמפטון וונדררס ובנבחרת פורטוגל.

קריירת מועדונים
---------------

### ספורטינג בראגה

נטו נולד בויאנה דו קסטלו, פורטוגל. הוא הצטרף למערכת הנוער של ספורטינג בראגה בגיל 13.

ב-7 במאי 2017, ערך את הופעת הבכורה המקצועית שלו בקבוצת הנוער, ונכנס כמחליף במחצית השנייה בהפסד 2–3 לפורטו ב'. בסוף השבוע שלאחר מכן, בהופעתו הראשונה בליגת העל הפורטוגלית בקבוצה הבכירה של המועדון, כבש שער לאחר מספר דקות בלבד על המגרש והפך לכובש הצעיר ביותר בתולדות הליגה כשעשה זאת בניצחון 0–4 על נסיונל מדיירה.

ב-31 באוגוסט 2017 הושאל ללאציו מהסרייה א' לשנתיים.

הוא שיחק את משחקו הראשון בסרייה א' רק ב-27 בינואר 2019, כשנכנס כמחליף בדקה ה-90 בהפסד 1–2 ליובנטוס.

### וולברהמפטון וונדררס

ב-2 באוגוסט 2019 חתם נטו בוולברהמפטון וונדררס.

הוא ערך את הופעת הבכורה שלו ב-14 באוגוסט בסיבוב בשלישי במוקדמות הליגה האירופית נגד פיוניק ירוואן. את הופעת הבכורה בפרמייר ליג ערך כעבור מספר ימים, ב-19 באוגוסט, כאשר עלה כמחליף בתיקו 1:1 נגד מנצ'סטר יונייטד. את שער הבכורה כבש בהפסד קבוצתו 1–2 לווטפורד ב-1 בינואר 2020.

בנובמבר 2020 האריך את חוזהו במועדון עד 2025.

קריירה בינלאומית
----------------

ב-5 בספטמבר 2019, בגיל 19, הופיע נטו לראשונה במדי נבחרת פורטוגל עד גיל 21 בניצחון 0–4 נגד גיברלטר.

ב-5 בנובמבר 2020 זומן לראשונה לסגל הנבחרת הבוגרת לקראת צמד המשחקים נגד אנדורה וצרפת. את הופעת הבכורה ערך ב-11 בנובמבר בניצחון 0–7 על אנדורה במשחק ידידות בו כבש את השער הראשון והפך לשחקן הראשון שכובש עבור הנבחרת שנולד בשנות האלפיים.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Jovem de 17 anos fez história pelo Sp. Braga com este golo, www.record.pt (ב־European Portuguese)
2. ↑  Lazio, i baby d'oro Neto e Jordao pagati 26 milioni, corrieredellosport.it (באיטלקית)
3. ↑  Editorial, Comunicato 02.08.2019, www.sslazio.it (באנגלית)
4. ↑  "Neto commits to Wolves until 2025". *BBC Sport* (באנגלית בריטית). נבדק ב-2020-12-18.
5. ↑  Rádio e Televisão de Portugal, Pedro Neto, o primeiro jogador dos anos 2000 da seleção que fazia lembrar Messi, Pedro Neto, o primeiro jogador dos anos 2000 da seleção que fazia lembrar Messi (בפורטוגזית)
**שב ואל תעשה** הוא מושג המוזכר בתלמוד ובספרי הפוסקים, והפך נפוץ כביטוי גם בעברית החדשה. לצירוף זה כמה שימושים[דרושה הבהרה], והנפוץ שבהם הוא קביעה כי במקרי ספק מסוימים יש להימנע מעשיית כל פעולה כברירת מחדל.

בכוח חכמים לתקן ולהתיר לעבור על מצווה מהתורה, באופן של שב ואל תעשה, כלומר הורו להימנע מקיום מצוות עשה מסיבות שונות.

הבחנה בין "קום עשה" ל"שב ואל תעשה"
----------------------------------

בתלמוד מובא הבדל בין שני סוגים של לאווים: לאו שעשייתו כרוכה במעשה אקטיבי ("קום ועשה") לעומת לאו שאין בו מעשה ("שב ואל תעשה"). מסקנת התלמוד היא כי לאו שאין עשייתו כרוכה בפעולה אקטיבית - חומרתו קלה יותר ואין לוקים עליו.

בפסיקת הלכה
-----------

במסכת ברכות התלמוד קובע כי אין לעבור עבירה או לדחות קיומה של מצוות עשה באופן אקטיבי, אך לעומת זאת ניתן לעיתים להימנע מקיום מצווה בצורה של "שב ואל תעשה"; כלומר, אם אינו "עוקר דבר במעשה בידיים, אלא יושב במקומו ודבר תורה נעקר מאליו".

המקרים בהם נעשה שימוש בכלל זה הם כאשר חז"ל ראו צורך לתקן תקנה מסוימת המבטלת את מצוות התורה, או במקרים בהם הערך של כבוד הבריות מתנגש עם קיומה של מצווה מסוימת. כאמור, במקרה שיש צורך להכריע בין "כבוד הבריות" לבין ביטול מצווה באופן אקטיבי, גובר הערך של קיום המצווה, כלשון הפסוק המובא בסוגיה: "אין חכמה ואין תבונה ואין עצה לנגד ה'". דוגמאות בולטות לכלל זה הוא האיסור מדרבנן לתקוע בשופר וליטול לולב כאשר ראש השנה או היום הראשון של סוכות חל בשבת, וזאת מחשש לטלטול ברשות הרבים, שהוא איסור תורה.

דוגמאות ליישום כלל זה מובאות בסוגיה במסכת ברכות, בסוגיה נוספת במסכת יבמות וגיטין

שב ואל תעשה עדיף
----------------

במקומות בהם יש ספק אם לעשות פעולה כלשהי שייתכן שתביא לתוצאה חיובית אך מאידך ייתכן שתגרום לתוצאה שלילית, משתמשים לעיתים במדיניות של "שב ואל תעשה - עדיף". כך למשל כותב רבי אליעזר פאפו בספרו "פלא יועץ": "יש דברים שהמניעה היא טובה עד מאד, כגון בכל דבר שיש לחוש אחד מני אלף שיש צד נדנוד עברה ולא יש [=אין] מצווה ברורה - שב ואל תעשה עדיף". על גישה כזו הנמנעת מליטול החלטה כאשר זו נדרשת נמתחת לעיתים ביקורת, כעין משפטו המפורסם של רבי יוחנן: "ענוותנותו של רבי זכריה בן אבקולס (ההחלטה שלא להקריב את קורבן הקיסר לאחר שהוטל בו מום על ידי השליח, ולא להרוג את השליח), החריבה את ביתנו ושרפה את היכלנו והגליתנו מארצנו".

ההטייה הקוגניטיבית להעדפה של המצב הקיים על פני שינוי נקראת גם בעברית הטיית שב ואל תעשה.

קישורים חיצוניים
----------------

* הערך "לאו שאין בו מעשה", באתר ויקישיבה (מתוך ספרו של אחיקם קשת קובץ יסודות וחקירות השלם)
* הרב זלמן ברוך מלמד, הימנעות ממצות ציצית - שב ואל תעשה? (שיעור על תלמוד בבלי, מסכת יבמות, דף צ', עמוד ב'), אתר ישיבת בית אל

הערות שוליים
------------

1. ↑  תלמוד בבלי, מסכת תמורה, דף ג', עמוד א'; תלמוד בבלי, מסכת מכות, דף י"ג, עמוד ב'
2. ↑  תלמוד בבלי, מסכת ברכות, דף כ', עמוד א', ובפירוש רש"י שם.
3. ↑  תלמוד בבלי, מסכת יבמות, דף צ', עמוד ב'; תלמוד בבלי, מסכת גיטין, דף ל"ו, עמוד ב'.
4. ↑  תלמוד בבלי, מסכת עירובין, דף ק', עמוד א'.
5. ↑  "פלא יועץ", ערך "מניעה".
6. ↑  תלמוד בבלי, מסכת גיטין, דף נ"ו, עמוד א'.

| סוגי לאווין |
| --- |
| 

|  |
| --- |
| לאו רגיל • לאו הניתק לעשה • לאו שאין בו מעשה • לאו שניתן לאזהרת מיתת בית דין • לאו הניתן לתשלומין • לאו שבכללות • לאו הבא מכלל עשה |

 |
פלוגלהורן בסי במול (Bb) עם שלושה שסתומים
 סוזנה סנטוס סילבה - בהופעה ב-2016 - מנגנת על פלוגלהורן מודרני עם שסתומי פרינט, מפתח מים וידית שקף כוונון, שנמצא בין הקמיצה והזרת של ידה השמאלית
גיא טוברון בנוסף לחצוצרה מנגן גם על הפלוגלהורן
**פלוגלהורן** (**Flugelhorn**; בעברית: **קַרְנוֹן**) הוא כלי נשיפה ממתכת. יש הטוענים שהוא משתייך למשפחת הסקסהורן (אנ') שפיתח אדולף סאקס, ממציא הסקסופון. לעומת זאת, היסטוריונים אחרים טוענים שהוא משתייך למשפחת הביוגלים עם שסתומים, כמו החצוצרה.

הפלוגלהורן נבנה באותו גובה צליל בסי במול (Bb) כמו החצוצרה והקורנט. בדרך כלל יש לו שלושה שסתומים ישרים ואותו אצבוע כמו בשאר כלי המתכת. פלוגלהורן עם ארבעה שסתומים ופלוגלהורן עם שסתומים מעוגלים קיימים גם כן, אך הם פחות נפוצים. נגני חצוצרה ונגני קורנט יכולים לנגן על הפלוגלהורן ללא קושי מיוחד, הודות לדמיון ביניהם. מנגנים בו בעזרת פייה עמוקה ומשולשת יותר מהפייה של החצוצרה והקורנט, אך לא עמוקה ומשולשת כשל קרן היער.

הטון של הפלוגלהורן רחב ולעיתים נחשב למסתורי וחשוך. יש לו אותו טווח צלילים כמו לקורנט אך יותר קשה לשלוט בצלילים הגבוהים בו. בפלוגלהורן משתמשים בדרך כלל כדי להוסיף רכוּת ושקיפוּת ליצירה, ולעיתים רחוקות כדי להוסיף אגרסיביות ובהירות. משתמשים בו בעיקר בג'אז ובתזמורת כלי מתכת (אנ'), ולעיתים אף בתזמורת סימפונית.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קרנון** |
| ויקישיתוף תמונות ומדיה בוויקישיתוף: **פלוגלהורן** |

* פלוגלהורן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4649777-8
* MusicBrainz: fd016966-658e-40db-8fe1-f2235fe1e9a3

 |
**פלודרבין** (לועזית: **Fludarabine**) היא תרופה כימותרפית שמשמשת לטיפול בלוקמיה ולימפומה, ובכללן לוקמיה לימפוציטית כרונית, לימפומה שאינה הודג'קין, לוקמיה מיאלואידית חריפה ולוקמיה לימפוציטית חריפה. 

תופעות לוואי נפוצות של התרופה כוללות בחילה, שלשול, חום, פריחה, קוצר נשימה, תחושת הירדמות בקצות הגפיים, שינויי ראייה ותחושת עייפות. תופעות לוואי חמורות כוללות הפרעות נוירולוגיות, ירידה בספירת הדם, ודלקת ריאות. שימוש בהריון עשוי במידה רבה לגרום לנזק לעובר. פלודרבין הוא אנלוג פוריני ששייך למשפחת האנטי-מטבוליטים. פעולתו היא על ידי הפרעת להכפלת ה-DNA. 

התרופה אושרה לשימוש רפואי בארצות הברית בשנת 1991. היא נמצאת ברשימת התרופות החיוניות של ארגון הבריאות העולמי. העלות הממוצעת של התרופה בעולם המפותח היא כ-54$ למנה של 50 מ"ג.

שימוש רפואי
-----------

פלודרבין נמצאת בשימוש בשילובים שונים עם ציקלופוספמיד, מיטוקסנטרון, דקסמטזון וריטוקסימב בטיפול בלימפומה שאינה הודג'קין אינדולנטית (המתפתחת לאט). פלודרבין ניתנת כחלק מפרוטוקול FLAG בטיפול בחולי לוקמיה מילואידית כרונית, יחד עם ציטרבין ו-G-csf. בגלל שהיא גורמת לדיכוי מח עצם היא משמשת בפרוטוקולים מסוימים כהכנה להשתלת מח עצם אלוגנית.

תופעות לוואי
------------

פלודרבין גורמת ללימפופניה עמוקה. כתוצאה מכך, גורמת לעלייה בסיכון לזיהומים אופורטוניסטים. כצעד מנע לוקחים אנשים שמטופלים בתרופה זו קו-טרימוקסאזול (ריספרים) או במתן חודשי של פנטמידין דרך נבולייזר כדי למנוע פנאומוציסטיס פנאומוניה (דלקת ריאות שנגרמת מ-*Pneumocystis jiroveci*). הלימפופניה שנגרמת על ידי התרופה גורמת לחולים להיות פגיעים יותר למחלת שתל-כנגד-המאכסן-שמעירוי-דם (TA-GvHD), סיבוך קטלני כתוצאה מעירוי דם. לפיכך, כל אדם שקיבל אי פעם פלודרבין יקבל רק רכיבי דם שעברו הקרנה.

פלודרבין גורמת לאנמיה, תרומבוציטופניה ונויטרופניה, ומשכך נדרש מעקב אדוק אחר ספירת הדם של המטופל בה. חלק מהמטופלים יזדקקו לעירויי דם וקבלת טסיות, ובהמשך - קבלת G-CSF, תרופה המעודדת ייצור גרנולוציטים, במטרה לעודד את התאוששות מח העצם.

קישורים חיצוניים
----------------

ויקישיתוף מדיה וקבצים בנושא **פלודרבין** בוויקישיתוף
* פלודרבין באתר Infomed.
**תומאס ג'ונס בארקר** (באנגלית: **Thomas Jones Barker**‏; 1815 – 27 במרץ 1882) היה צייר היסטורי ודיוקנאות אנגלי.

ביוגרפיה
--------

נולד בבאת', בשנת 1815. הוא היה בנו של הצייר תומאס בארקר ולמד בפריז אצל הוראס ורנה, בשנים 45–1835 הציג הרבה בסלון בפריז ובהמשך באקדמיה המלכותית. ככל הנראה בהשפעתו של ורנה, כמה מציוריו הצבאיים המוקדמים ביותר היו של סצינות ממלחמות נפוליאון, כולל הציור באקדמיה המלכותית שלו משנת 1853 "ולינגטון בסוברורן".

בחייו המאוחרים הוא נודע במיוחד כצייר צבאי, ותיעד את מלחמת צרפת-פרוסיה. לא ברור אם הוא היה עד ממקור ראשון למלחמת קרים, אך הוא הציג מספר ציורים המתארים מלחמה זו.

אחד הציורים המפורסמים ביותר שלו משנות ה-50 של המאה ה-19 היה "ההצלה של לאקנאו" שהושלם בשנת 1859. התמונה, שהוצגה למלכה ויקטוריה במאי 1860, הכילה דיוקנאות רבים המבוססים על רישומים שצוירו על ידי האמן השוודי אגרון לונדגרן, שנסע להודו בשנת 1858.

יצירות משמעותיות אחרות של בארקר כוללות את "כלת המוות" (1840); "מפגש ולינגטון ובליכר" (1851); "ולינגטון חוצה את הפירנאים (1857); "השיבה דרך עמק המוות" (1876); "האלוף ויליאמס וצוותו עוזבים את קארס 28 בנובמבר 1855" (1857); ו"סוסי מלחמה ללא רוכבים לאחר קרב סדאן" (1873).

גלריה
-----

* מתופפת איטלקייה מתופפת איטלקייה
* הרועה הרועה
* צייד מוצלח צייד מוצלח
* מותו של קפטן נולן מותו של קפטן נולן
* ההצלה של לאקנאו ההצלה של לאקנאו

קישורים חיצוניים
----------------

ויקישיתוף מדיה וקבצים בנושא **תומאס ג'ונס בארקר** בוויקישיתוף

הערות שוליים
------------

1. ↑  Stephen L, Lee S (Ed). *The Dictionary of National Biography*, Vol. 1, 1921-22. Zuck D. *Anaesthesia* 56, 227-230, 2001.
2. ↑  Harrington, Peter, 'The Defence of Kars: Paintings by William Simpson and Thomas Jones Barker', Journal of the Society for Army Historical Research, Vol. LXIX, No. 277, Spring 1991, pp. 22–28.

|  |  |
| --- | --- |
| בקרת זהויות עריכת הנתון בוויקינתונים | 
* AAG: 212
* ISNI: 0000 0001 1776 6641
* LCCN: nb2007027689
* NDL: 00904483
* RKD: 4495
* SNAC: w6cr7phg
* ULAN: 500007620
* VIAF: 95727453
* WorldCat: lccn-nb2007027689

 |
**צמחונות אובו-לקטו** הוא סוג של צמחונות המתאפיין בצריכת מוצרים מהחי, כמו ביצים וחלב. בשונה מצמחודגיים (צמחונים הצורכים דגים), אנשים צמחוני אובו-לקטו אינם צורכים דגים או פירות ים אחרים. תזונה צמחונית אובו-לקטו טיפוסית עשויה לכלול פירות, ירקות, דגנים, אגוזים, זרעים, עשבי תיבול, שורשים, פטריות, חלב, גבינה, יוגורט, קפיר וביצים.

אטימולוגיה
----------

 צמחוני אובו-לקטו אוכלים מנות גבינה.
 צמחוני אובו-לקטו אוכלים מנות ביצה.
המינוח נובע מהמילה הלטינית lac שפירושה "חלב" (כמו "lacation", תַחֲלוּבָה), ovum שמשמעותה "ביצה", והמונח האנגלי "vegetarian", כך שהיא נותנת את ההגדרה תזונה צמחונית המכילה חלב וביצים.

דיאטה
-----

 צמחוני אובו-לקטו צורכים מוצרי חלב.
בעולם המערבי, צמחוני האבו לקטו הם הסוג הנפוץ ביותר של צמחונים. באופן כללי, כאשר משתמשים במונח "צמחוני", יש להניח שאותו הצמחוני הוא צמחוני "אובו-לקטו". צמחונים של אובו-לקטו אוכלים לרוב היטב במסעדות ובחנויות, במיוחד באזורים מסוימים באירופה ובערי מטרופולין בצפון אמריקה.

דת
--

הג'ייניזם אוסר על גרימת נזק לכל דבר שיש לו נשמה או חיים פוטנציאליים. באופן מסורתי זה כולל ביצים וסוגים מסוימים של ירקות, כמו גם בעלי חיים, אך מוצרי חלב מותרים. ג'נים הם אפוא לקטו-צמחונים, לא צמחונים אובו-לקטו.

בהינדואיזם, אנשים רבים גדלים כצמחונים אובו-לקטו או לקטו-צמחוניים.

הכנסייה הנוצרית של התנ"ך הייתה כת צמחונית נוצרית שנוסדה על ידי ויליאם קוהרד בשנת 1809. קוהרד היה אחד החלוצים הראשונים של האגודה הצמחונית שנוסדה בשנת 1847. הכנסייה הנוצרית התנ"כית קידמה את השימוש בביצים, חלב ודבש כנתון של אלוהים. מזון ל"ארץ זבת חלב ודבש" (ספר שמות, פרק ג', פסוק ח').

חסידי הכנסייה האדוונטיסטית של היום השביעי רבים הם צמחוניים אובו-לקטו. במשך למעלה מ־130 שנה המליצו אדוונטיסטים על תזונה צמחונית שעשויה לכלול מוצרי חלב וביצים.

אובו-צמחונות בהודו
------------------

בהודו, ביצים אינן נחשבות באופן כללי לצמחוניות; אלה העוסקים בצמחיית ביציות מתוארים לעיתים קרובות כ"יצרניות". כדי להכיל זאת, מוצרים המכילים ביצים מסומנים במיוחד כדי להבדיל ביניהם ממוצרי מזון צמחוניים אחרים. חלק מהיצרנים מייעצים באופן ספציפי שמוצריהם מכילים ביצים, אך לא בשר או מוצרים מן החי, כדי להימנע מלהקטין את העניין בקרב אלו המנהלים דיאטה אובו-צמחונית.

ראו גם
------

* לקטו-צמחונות
* אובו-צמחונות
* פסקטריאניזם
* טבעונות

הערות שוליים
------------

1. ↑  Wayback Machine, web.archive.org, ‏2015-04-27
2. ↑  Wanna Go Vegetarian? What Type Do You Think You Would Be, The Spruce Eats (באנגלית)
3. ↑  What Does It Mean to be Vegetarian, and What Can You Eat?, The Spruce Eats (באנגלית)
4. ↑  JAINpedia > Resources > Jainism FAQs, www.jainpedia.org
5. ↑  Dairy and poultry sector growth in India
6. ↑  Indian consumer patterns, www.webcitation.org
7. ↑  Agri reform in India
8. ↑  The Vegetarian Movement in England 1847-1981, www.ivu.org
9. ↑  A History of Veganism from 1806
10. ↑  Position Statement on Vegetarian Diet, web.archive.org, ‏2012-05-29
11. ↑  Food Safety and Standards Authority of India. 'Food Safety and standards (Packaging and Labelling) regulations, 2011
שלט הכניסה למתקן
**מאלסטרום** הוא מתקן אפל הממוקם בביתן נורווגיה שבתצוגת העולם בפארק השעשועים אפקוט באתר הנופש דיסניוורלד באורלנדו שבפלורידה.
המתקן, שנפתח עם פתיחת הביתן ב-5 ביולי 1988, כולל מסע בסירות דמויות ספינות ויקינגיות דרך סצנות מהמיתולוגיה הנורדית וסצנות המתארות נופים בנורווגיה של ימינו. סצנות אלה משמשים בבובות אודיו אנימטרוניקס רבות. המתקן קרוי על שם המערבולת המיתולוגית מאלסטרום.

ב-5 באוקטובר 2014, המתקן נסגר ובמקומו נפתח מתקן חדש ב-2016 המבוסס על הסרט "לשבור את הקרח".

תיאור המתקן
-----------

המבקרים במתקן נלקחים דרך סצנות היסטוריות ומיתולוגיות. הסירות עוברות דרך ביצה ודרך יער בו מצויים טרולים רבים, וכן דרך אזור קרחונים בו מצויים דובי קוטב. באחת הסצנות עוברות הסירות בראש מפל מים הנופל לעבר נהר הזורם לאגם המצוי במרכז פארק השעשועים, והמבקרים רואים לפניהם את חצר הביתן ואת האגם, אולם הסירה יורדת במורד מפל אחר לתוך המתקן, ועוברת דרך סימולציה של סערה בים הצפוני, לרגלי מגדל קידוח נפט. הנסיעה בסירות מסתיימת בסצנה המתארת נמל נורווגי, והמבקרים נלקחים לאולם קולנוע בו רואים סרט על נורווגיה כפי שהייתה בשנות ה-80 של המאה ה-20.

במקור היה המתקן אמור להיות מתקן אפל הכולל נסיעה בסירה אך ורק דרך סצנות של המיתולוגיה הנורדית - בעיקר סצנות של מתקפות טרולים. הממנים הנורווגים של הביתן דרשו שמתקן יציג אספקטים שונים של נורווגיה ובעיקר של נורווגיה המודרנית, ועל כן שונה המתקן ומספר סצנות המיתולוגיה הופחת לשתי סצנות בלבד.

נתוני המתקן
-----------

* **פתיחה:** 5 ביולי 1988
* **סגירה:** 5 באוקטובר 2014
* **סוג המתקן:** מתקן זרם מים הכולל סירות בהם 4 ספסלים המכילים בין 8 ל-12 נוסעים לסירה.
* **מספר מבקרים:** 1,920 מבקרים לשעה
* **אורך השהות במתקן:**
	+ **נסיעה בסירות:** 4:47
	+ **סרט:** 5:00

במתקן מצוי "מיקי חבוי" - אחד מהויקיניגים לובש קסדה לה אוזני מיקי מאוס.

קישורים חיצוניים
----------------

| עיינו גם בפורטל: |
| --- |
|  | **פורטל דיסני** |

ויקישיתוף מדיה וקבצים בנושא **מאלסטרום** בוויקישיתוף
* אתר האינטרנט הרשמי של מאלסטרום

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15047885s (data)
* VIAF: 146971844
* WorldCat (עם VIAF): 146971844

 |
**מאלווה שאלק** (בצ'כית: **Malva Schalek**;‏ 18 בפברואר 1882 – 24 במאי 1944 או 24 במרץ 1945), הייתה ציירת יהודייה-צ'כית שנספתה בשואה.

ביוגרפיה
--------

מאלווה שאלק נולדה בפראג למשפחה אינטלקטואלית יהודית דוברת גרמנית. משפחתה הייתה פעילה בתנועה הלאומית הצ'כית. היא למדה בבית ספר בפראג, ורשלבי (הוהנלבה) ולמדה אמנות, תחילה ב"פרואנקאקדמיה" במינכן ואחר כך באופן פרטי בווינה. היא התפרנסה כציירת בווינה, בסטודיו שלה שהיה ממוקם מעל תיאטר אן דר וין, עד יולי 1938, אז נאלצה לברוח מהנאצים והשאירה שם את ציוריה. רק כ-30 יצירות מתקופה זו שוקמו. שניים נמצאו בווינה לאחר המלחמה.

שאלק גורשה לגטו טרזיינשטט בפברואר 1942, שם ציירה יותר מ-100 רישומים וצבעי מים המתארים את חיי האסירים. בגלל סירובה לצייר רופא משתף פעולה, היא גורשה לאושוויץ ב־18 במאי 1944, שם נרצחה.

יצירותיה
--------

חדר כניסה, 2 ינואר 1920.
עבודתה, במיוחד רישומיה של המחנה בטרזינשטאט, מאופיינת בריאליזם מפוכח. רישומים אלה תוארו על ידי טום ל' פרוינהיים, מנהל מוזיאון בולטימור לאמנות, כ"אולי היצירה האמנותית הטובה והשלמה ביותר ששרדה את השואה." יצירותיה שוקמו לאחר השחרור, ורובם נמצאים באוסף האמנות של מוזיאון בית לוחמי הגטאות בקיבוץ לוחמי הגטאות בישראל.

קישורים חיצוניים
----------------

ויקישיתוף מדיה וקבצים בנושא **מאלווה שאלק** בוויקישיתוף

הערות שוליים
------------

1. 1 2 3  Stodolsky, Catherine. "Malva Schalek (1882-1944)". *Nizza Thobi*. נבדק ב-3 במרץ 2018. `{{cite web}}`:  (עזרה)
2. 1 2  "Malva Schalek: the life and work of a painter". *Homepage of Dr. Catherine Stodolsky*. נבדק ב-3 במרץ 2018. `{{cite web}}`:  (עזרה)
3. ↑  "Malva Schalek". *Collectif histoire et mémoire*. נבדק ב-3 במרץ 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007389984805171
* GND: 132494035
* ISNI: 0000 0000 3841 4605
* LCCN: n2008082221
* NKC: js20050926020
* RKD: 230381
* VIAF: 43780645
* WorldCat: lccn-n2008082221

 |
המאלקון
ה**מאלקון** (ספרדית: **Malecón**; מילולית: מזח) הוא רחוב לאורך חופה של הוואנה, ממפרץ הוואנה במזרח ועד שפך נחל אלמנדארס במערב. לאורכו של הרחוב טיילת.

המאלקון, שנקרא בהתחלה אבנידה דל גולפו, הוא השדרה המפורסמת ביותר בצד הים. את הפרויקט תכנן דון פרנסיסקו דה אלבר, המהנדס הגדול ביותר של קובה. אלבראר העלה עיצוב מורכב אך חכם, שהיה אמור להיות הרבה יותר מסתם טיילת. על פי רישומים היסטוריים, השדרה הייתה אמורה להיבנות 4 מטרים מעל פני הים. הפרויקט כולו היה אמור לעלות 850,000 פזו, אך ממשלת ספרד לא הרשת לעצמה להוציא את היתר הבנייה וההצעה של אלבראר נדחתה.את הרחוב החלו להקים ב-1901 האמריקאים, במהלך התקופה הקצרה בה שלטו בקובה. הוא התארך בהדרגה לכיוון מערב במשך קרוב ל-50 שנים, עד שהגיע לאורכו הנוכחי - כ-8 ק"מ.

לאורך המאלקון נבנו בתים ססגוניים בסגנון האר דקו, שהעניקו לרחוב חזות המזכירה את רחובותיה של מיאמי. מאז המהפכה הקובנית ב-1959 הוזנחו הבתים ברחוב, בדומה לבתים רבים ברחבי המדינה, ורבים מהם מטים לנפול.

מבנים ואתרים לאורך המאלקון
--------------------------

לאורך המאלקון 3 אנדרטאות לזכרם של שלושה גנרלים שעמדו בראש הכוחות הקובניים בעת מלחמת העצמאות: בקצהו המזרחי אנדרטה לזכר מאקסימו גומס (שעמד בראש הכוחות), בתפר שבין מרכז הוואנה לוודאדו אנדרטה לזכר אנטוניו מאסאו (שהיה סגנו של גומס) ובוודאדו עצמה אנדרטה לזכר קאליקסטו גארסיה. 

אנדרטה נוספת, בוודאדו, היא האנדרטה לזכר חללי אוניית המערכה מיין, שפיצוצה במימי נמל הוואנה הביא לפרוץ מלחמת ארצות הברית–ספרד ב-1898.

השלט שהציבה ממשלת קובה מול משרד האינטרסים האמריקאי
כ-200 מטרים מערבית לאנדרטה זו בניין המשמש את משרד האינטרסים האמריקאי. הבניין וסביבתו משמשים כזירת מאבק תעמולתי בין קובה לארצות הברית. בסוף שנות ה-90 הוצב מול הבניין שלט ובו דמויות מצוירות של חייל קובני ושל הדוד סם, תחת הסלוגן "Señores Imperialistas ¡No les tenemos absolutamente ningun miedo!" ("אימפריאליסטים יקרים, איננו מפחדים מכם כלל!"). ב-2005 הוזז השלט וכעת הוא פונה לכיוון הים. בזמן פרשת אליאן גונזלס, הוקמה במקום במה גדולה שנועדה לאפשר קיום הפגנות במקום. מאז הוקמה, שימשה הבמה גם קונצרטים ומופעים שונים, לרבות הופעתה ההיסטורית של להקת אודיוסלייב. בינואר 2006 הציבו האמריקאים בחלונות הבניין שלטי תעמולה אלקטרוניים מטעמם, ובהם סיסמאות שונות. בתגובה, הציבה ממשלת קובה דגלים שחורים גדולים בסמוך לבניין, שנועדו להסתיר את השלטים.

מבנה חשוב נוסף ברובע ודאדו, על גבעה המשקיפה על המאלקון, הוא הוטל נסיונל, בית מלון מפואר שהוקם ב-1930 ושימש בעבר את עשירי התיירים האמריקאים שנהרו להוואנה עד המהפכה הקובנית ב-1959.

* 
* בתים מתפוררים במאלקוןבתים מתפוררים במאלקון
* הוטל נסיונלהוטל נסיונל
* הדגלים השחורים מול משרד האינטרסים האמריקאיהדגלים השחורים מול משרד האינטרסים האמריקאי
* הפגנה מול משרד האינטרסים האמריקאיהפגנה מול משרד האינטרסים האמריקאי
*

קישורים חיצוניים
----------------

ויקישיתוף מדיה וקבצים בנושא **מאלקון** בוויקישיתוף

הערות שוליים
------------

1. ↑  lahabana.com, The Malecón
**מאלין סופי מוּסְטְרֶם** (בשוודית: **Malin Sofi Moström**;‏ נולדה ב-1 באוגוסט 1975) היא כדורגלנית עבר שוודית ששיחקה כקשרית. מוסטרם, שהייתה ידועה בכינוי **מוסן**, שימשה כקפטנית נבחרת שוודיה במשך חמש שנים ושיחקה 113 משחקים במדיה.

קריירה
------

מוסטרם נולדה באוגוסט 1975 בעיר ארנכלדסביק, והחלה את הקריירה בקבוצה המקומית של העיר. בשנת 1995 היא הצטרפה לקבוצת אומאו, ושנה אחר כך כבר עלתה איתה לראשונה לליגת העל השוודית. ב-26 ביולי 1998, היא ערכה את הופעת הבכורה שלה בנבחרת שוודיה במשחק נגד אנגליה, ואף כבשה את שער הניצחון בדקה ה-84. שנה לאחר מכן, בקיץ 1999 שיחקה מוסטרם בטורניר הבינלאומי הראשון בקריירה שלה - גביע העולם שנערך בארצות הברית. בטורניר זה הודחו השוודיות ברבע הגמר על ידי נורווגיה, ואילו מוסטרם זכתה לכבוש את שער הכבוד בהפסד.

בשנת 2000 היא זכתה באליפות ראשונה עם אומאו, ושנה לאחר מכן קיבלה את פרס כדורגלנית השנה בשוודיה. ב-2001 היא אף נסעה עם נבחרתה לאליפות אירופה שנערכה בגרמניה, שם הובילה את שוודיה עד לגמר הטורניר, בו הפסידה למארחת. שנה אחר כך מונתה מוסטרם לקפטנית קבוצתה, וזכתה איתה פעמיים ברציפות בגביע אופ"א, בשנים 2003 ו-2004.

אל גביע העולם 2003 הגיעה מוסטרם כקפטנית שוודיה וכאחת משחקניות המפתח שלה. היא פתחה בהרכב הראשון בכל ששת משחקיה של הנבחרת בטורניר, כבשה שני שערים והגיעה עם שוודיה עד לגמר. במשחק הגמר נגד גרמניה כבשה האנה יונגברי את שער היתרון לשוודיה, אך הגרמניות הצליחו להפוך את התוצאה ולנצח 2-1. בעקבות הישגיה באומאו ובנבחרת באותה שנה, סיימה מוסטרם במקום השביעי בקרב על תואר כדורגלנית השנה בעולם. שנה אחרי גביע העולם, במהלך טורניר הכדורגל של אולימפיאדת אתונה 2004, כבשה מוסטרם את השער שהעלה את שוודיה לרבע הגמר, אך שוודיה נכשלה בחצי הגמר מול ברזיל וסיימה במקום הרביעי.

בקיץ 2005 שיחקה מוסטרם בטורניר הבינלאומי האחרון שלה - אליפות אירופה שנערכה באנגליה, שבה היא הגיעה עם הנבחרת עד לחצי הגמר. שנה לאחר מכן, בסיום עונת 2006, הודיעה מוסטרם על פרישה מכדורגל. בעקבות ריבוי פציעות באומאו, היא חזרה לעוד מספר משחקים במהלך עונת 2007, ולאחר מכן פרשה סופית. לאחר פרישתה החליטה אומאו להוציא משימוש את מספרה של מוסטרם - 6, כאות כבוד על הישגיה של השחקנית. היא סיימה את הקריירה עם שלוש זכיות בפרס קשרית השנה בשוודיה, שלוש מועמדויות לפרס כדורגלנית השנה בעולם ו-21 שערים ב-113 משחקים במדי נבחרת שוודיה.

תארים
-----

### תארים קבוצתיים

אומאו
* ליגת העל השוודית: 2000, 2001, 2002, 2005, 2006
* הגביע השוודי: 2001, 2002, 2003
* ליגת האלופות לנשים: 2003, 2004

### תארים אישיים

* כדורגלנית השנה בשוודיה: 2001

קישורים חיצוניים
----------------

* פרופיל, באתר Soccerdonna (בגרמנית)
* פרופיל, באתר Soccerway
* רשומת משחקיה הבינלאומיים באתר פיפ"א

הערות שוליים
------------

1. ↑  קארין סקוג,‏ Malin Moström gör kort comeback, באתר Expressen‏, 26 ביוני 2007
**קוטינוס מזרחי** (שם מדעי: *Cotinus coggygria*), המוכר גם כ**עץ עשן** או **שיח עשן**, הוא מין אירו-אסיאתי של צמח פורח ממשפחת האלתיים.

תיאור
-----

זהו שיח נשיר רב-ענפים שגדל לגובה של 5–7 מטרים ורק לעיתים נדירות יוצר עץ קטן. עליו אליפטיים, קוטרם 3–8 ס"מ, צבעם ירוק והם בעלי ברק שעוותי. בסתיו צבע העלווה נעשה מגוון – כתום אפרסק, צהוב, סגול וארגמן. הפרחים מרובים, בעלי חמישה עלי כותרת בצבע צהוב חיוור, והם גדלים בתפרחות שקוטרן עשוי להגיע עד 30 ס"מ (על אף שקוטרו של כל פרח בודד הוא כ-5–10 מ"מ בלבד). מרבית הפרחים בכל תפרחת מתארכים לעלים נוצתיים בצבעי צהבהב-ורוד עד ורוד-סגול, והם אלו שמעניקים לעץ את המראה הייחודי דמוי עשן שהעניק לו את שמו העממי, **עץ עשן**.

הפצה ובית גידול
---------------

מין זה הוא ילידי בשטח שמשתרע מדרום ומזרח אירופה על פני מרכז אסיה והרי ההימלאיה ועד צפון סין.

שימושים
-------

העץ נפוץ כצמח נוי, ורבים מזניו נבחרו בשל עלוותם הסגולה. בעבר שימש העץ גם להפקת צבע צהוב בשם **פיסטין**, שהוחלף בהמשך בצבעים סינתטיים.

גלריה
-----

* מבט מרחוקמבט מרחוק
* מבט מרחוקמבט מרחוק
* 
* עלים ופריחהעלים ופריחה
* 
* 
* עלה בסתיועלה בסתיו

קישורים חיצוניים
----------------

ויקישיתוף מדיה וקבצים בנושא **קוטינוס מזרחי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ITIS
* NCBI
* GBIF
* IPNI
* Tropicos
 |

הערות שוליים
------------

1. ↑  קוטינוס מזרחי באתר הרשימה האדומה של IUCN

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קוטינוס מזרחי"**.
**רונה רומני מקדניאל** (באנגלית: **Ronna Romney McDaniel**; נולדה ב-19 בינואר 1973) היא יושבת ראש הוועדה הלאומית של המפלגה הרפובליקנית של ארצות הברית.

ביוגרפיה
--------

רומני מקדניאל נולדה באוסטין שבטקסס, בתם של רונה סטרן רומני וסקוט רומני, אחייניתו של מיט רומני ונכדתו של ג'ורג' רומני מושל מישיגן, כולם פעילים בולטים במפלגה הרפובליקנית.

היא בעלת תואר ראשון באנגלית מאוניברסיטת בריגהאם יאנג. את פעילותה הפוליטית החלה כשסייעה לאמה בהתמודדתה לסנאט ב-1994. ב-2012 עבדה במטה הבחירות של דודה מיט רומני במהלך הבחירות לנשיאות ארצות הברית.

היא מילאה תפקידי במטה המפלגה הרפובליקנית במישיגן, ב-2013 שימשה יושבת ראש משותפת של ועידת המפלגה הרפובליקנית באזור המערב התיכון. בפברואר 2014 נבחרה לנציגת מישיגן בוועידת המפלגה הרפובליקנית הלאומית. בפברואר 2015 נבחרה ליושבת ראש המפלגה הרפובליקנית במישיגן, במהלך כהונתה זכה לראשונה מזה 28 שנים במישיגן מועמד רפובליקני בבחירות לנשיאות, כמו כן כל שבעת חברי בית הנבחרים של ארצות הברית הרפובליקנים ממישיגן שמרו על כסאם וכן המפלגה שמרה על הרוב בבית המחוקקים המדינתי. לאחר הבחירות לנשיאות ארצות הברית 2016 מונתה על ידי דונלד טראמפ למשנה ליושב ראש המפלגה הרפובליקנית הלאומית.

בינואר 2017 החליפה את ריינס פריבס כיושבת ראש ועדת המפלגה הרפובליקנית הלאומית.

רומני מקדניאל נשואה לפטריק מקדניאל ואם לשניים.

קישורים חיצוניים
----------------

ויקישיתוף מדיה וקבצים בנושא **רונה רומני מקדניאל** בוויקישיתוף
* רונה רומני מקדניאל, ברשת החברתית פייסבוק
* רונה רומני מקדניאל, ברשת החברתית טוויטר
* רונה רומני מקדניאל, סרטונים בערוץ היוטיוב
* רונה רומני מקדניאל באתר המפלגה הרפובליקנית במישיגן

הערות שוליים
------------

1. ↑  Latest Romney in politics is not a candidat, דטרויט פרי פרס, 23 באוגוסט 2015
2. ↑  Mitt Romney's niece Mitt Romney's niece will lead Michigan Republicans after being elected party's next state chairwoman, דיילי מייל, 22 בפברואר 2015
3. ↑  RNC elects Ronna Romney McDaniel as chair, פוקס ניוז, 19 בינואר 2017

|  |  |
| --- | --- |
| בקרת זהויות עריכת הנתון בוויקינתונים | 
* GND: 1206003332
* LCCN: no2014163727
* VIAF: 313291235
* WorldCat: lccn-no2014163727

 |
**מחשוב ער לסביבה** (**Context Aware Computing**) היא מערכת היכולה להתאים את פעילותה בהתאם לנסיבות סביבתיות ללא צורך בהתערבות מפורשת של המשתמש. המערכת יודעת לשאוב נתונים רלוונטיים בדרכים רבות, כגון מידע המגיע באופן מקוון, מצב של התקנים, מידע המתקבל מחיישנים שונים, זמן, מיקום פיזי וכדומה. עיבוד המידע המתקבל במערכת עשוי לגרום לשינוי באופן פעולתה כך שתתאים לסביבה החדשה.

תכונות אופייניות למערכות מחשוב ערות לסביבה
------------------------------------------

למערכות מחשוב ערות לסביבה ישנן בדרך כלל מספר תכונות המבדילות אותן ממערכות מחשוב רגילות (Rohn, 2002):

* מערכת מסתגלת – מערכת היכולה לזהות את העדפות המשתמש ולהשתנות בהתאם.
* מערכת מגיבה – יודעת לצפות את צורכי המשתמש בסביבה משתנה.
* מערכת פרו-אקטיבית – יודעת ליטול יוזמה ולפעול מבעוד מועד למניעת בעיות / ניצול יתרונות.
* מערכת אוטונומית – יודעת לפעול באופן עצמאי ללא התערבות מפעיל.

שימושים כיום
------------

מחשוב ער לסביבה ניתן למצוא כיום כמעט בכל תחום בו משולבות מערכות ממוחשבות. השימושים במחשוב ער לסביבה הם רבים ותלויים בעיקר במגבלות הטכנולוגיות ובעלות אל מול הצרכים.
דוגמאות פשוטות לשימושים במחשוב ער לסביבה (Erickson, 2002):

* מכשיר טלפון נייד היודע להתאים את סגנון ועוצמת צלצולו לסביבה בה נמצא.
* מזגן הפועל רק כאשר יש אנשים בחדר.

עתיד
----

מחשוב ער לסביבה הוא תחום הנמצא בשלבי התפתחות ראשוניים. התחום צובר תאוצה רבה ובשנים האחרונות השימוש בתחום עולה באופן מתמיד. ניתן לצפות כי בעתיד ימשיך התחום להתפתח יחד עם התפתחות הטכנולוגיה והקידמה.
רעיונות לשימושים עתידיים בתחום מחשוב ער לסביבה בסביבת המגורים (Meyer & Rakotonirainy, 2003):

* אורות, כיסאות ושולחנות המתכוונים אוטומטית בזמן שהמשפחה מתאספת בסלון.
* טלפונים המצלצלים רק בחדר בו הנמען נמצא וכך אינם מטרידים אנשים אחרים השוהים בחדרים בהם הנמען אינו נוכח.
* מוזיקה המתאימה עצמה לסוגה האהוב על האדם הנוכח.
* מרחבי משחק אינטראקטיביים עבור ילדים המשלבים שינויים של מוזיקה, תאורה, סיפורים ואפקטים נוספים.

מגבלות
------

למערכות מחשוב ערות לסביבה ישנן מספר מגבלות. המגבלות העיקריות הן מגבלה טכנולוגית בכל הקשור לקליטת מידע מהסביבה ולעיבודו (בדרך כלל על ידי חיישנים), ומימוש הצורך של עבודה ללא טעויות – ישנו קושי רב ליצור מערכת המשנה את תפקודה בהתאם לסביבתה ואינה טועה כלל בניתוח המצב הסביבתי והתאמת אופן פעולתה, כפי שהמשתמש היה רוצה שתפעל (Erickson, 2002).

לקריאה נוספת
------------

* Erickson, T. (2002). Some Problems with the Notion of Context-Aware Computing. Communications of the ACM, 45(2), 102-104.
* Meyer, S. & Rakotonirainy, A. (2003). A Survey of Research on Context-Aware Homes. Conferences in Research and Practice in Information Technology Series, Vol. 34 (pp. 159 – 168). Darlinghurst: Australian Computer Society.
* Rohn, E. (2002). Predicting Context Aware Computing Performance.Ubiquity, 50(3), 1-17
**צמירן עקוד** (שם מדעי: *Loureedia annulipes*, לשעבר: *Stegodyphus annulipes*, *Eresus semicanus*, *Eresus jerbae*, ו-*Eresus annulipes*) הוא מין של עכביש בסוג לורידיה ממשפחת הסרבולניים, הידועים גם כ**עכבישי קטיפה**. בשנת 2012 סווג העכביש לסוג נפרד אחרי שהיה בסוגים *Eresus* ו-*Stegodyphus*. מין זה היה הראשון שסווג לסוג לורידיה, ובמשך מספר שנים נחשב למין יחיד בסוגו, אולם בהמשך סווגו לסוג מספר מינים נוספים.

שמו המדעי של הסוג, *Loureedia* ניתן לו על שם המוזיקאי לו ריד, סולן להקת מחתרת הקטיפה, מאחר שמדובר בעכביש ממשפחת עכבישי הקטיפה החי במחילות מתחת לאדמה (משמעותה של המילה "מחתרת" באנגלית, Underground, היא גם "מתחת לאדמה").

בישראל נפוץ המין בעיקר באזור הדרום.

קישורים חיצוניים
----------------

ויקישיתוף מדיה וקבצים בנושא **צמירן עקוד** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* "**עכביש ישראלי על שמו של לו ריד**" באתר רשת ב' של קול ישראל

הערות שוליים
------------

1. ↑  האקדמיה ללשון העברית - פניות 47451 ו-47575
2. ↑  The velvet spiders: an atlas of the Eresidae (Arachnida, Araneae) - Pensoft
3. ↑  New Genus of Velvet Spider Named after Lou Reed | Biology | Sci-News.com
**פורום כסף נקי** הוא קואליציה של ארגוני סביבה וחברה העוסקת בהיבטים הפיננסיים של ההתמודדות עם משבר האקלים, כגון הסטת השקעות מדלקים מאובנים. הפורום נוסד בשנת 2020 תחת עמותת חיים וסביבה.

פעילות הפורום
-------------

הפורום פועל במטרה להפעיל לחץ על קרנות הפנסיה בישראל על מנת להביא להסטת השקעות של כספי ציבור מתעשיות הדלקים הפוסיליים. הפורום פועל על ידי ביצוע מחקר, פניה אל הגופים המוסדיים והבורסה ועריכת קמפיין ציבורי תחת הכותרת "לא בכסף שלי". הפורום הוא פלטפורמה לשיתוף פעולה בין הארגונים השונים בנושא הסטת השקעות מדלקים פוסיליים, ולתיאום המחאות.

בעבודה משותפת של הפורום והבורסה לניירות ערך בתל אביב, נוצר מדד בורסאי ראשון ללא תאגידים בתעשיית הפוסיליים בישראל: ב-9 בנובמבר 2020, הודיעה הבורסה על השקת מדד תל אביב 125 – אקלים נקי מדלקים פוסיליים. מדד זה עוקב אחר רוב חברות מדד תל אביב 125, למעט מניות של תאגידים הנוטלים חלק בשרשרת הייצור של דלקים פוסיליים.

בדצמבר 2020 הודיע בית ההשקעות כרמים כי הוא נעתר לפניות הפורום, והופך לבית ההשקעות הראשון בישראל הנקי מהשקעות בדלקים מאובנים - נפט, פחם וגז.

בדצמבר 2020 הצהירה מגדל קבוצת ביטוח שתימנע מהשקעה ביכולות ייצור פוסיליות חדשות ותחתור לסיים את תהליך הסטת ההשקעות מחברות פוסיליות עד לסוף שנת 2030.

קישורים חיצוניים
----------------

* 

* אתר האינטרנט הרשמי של פורום כסף נקי
* פורום כסף נקי, ברשת החברתית פייסבוק

* פורום כסף נקי, ברשת החברתית טוויטר

* פורום כסף נקי, ברשת החברתית LinkedIn

הערות שוליים
------------

1. ↑  פורום כסף נקי, באתר חיים וסביבה
2. ↑  מידע אודות ההיבטים השונים של הסטת השקעות מדלקים פוסיליים וקמפיין ציבורי, באתר לא בכסף שלי
3. 1 2  דרור גורני, ארגוני סביבה דורשים מקרנות הפנסיה להפסיק להשקיע בחברות שמשתמשות באנרגיה מזהמת, באתר "שקוף", 16 בנובמבר 2020
4. ↑  הוועדה לקביעת מדדי אקלים להשקעות, באתר חיים וסביבה
5. ↑  לראשונה בישראל: בית השקעות לא ישקיע במניות "שחורות" - וואלה! עסקים, באתר וואלה!News, ‏2020-12-16
6. ↑  אתר מגדל, היחס לדלקים פוסיליים במסגרת מדיניות השקעות ESG של מגדל
7. ↑  שני אשכנזי, ‏חברת הביטוח מגדל תפסיק להשקיע בדלקים פוסיליים עד 2030, באתר גלובס, 29 בדצמבר 2020
מבט על הפארק
רחוב הרוח הקדושה וברלינר שטאדטשלוס, במבט ממגדל העירייה, 1891
מבט על הכיכר ממגדל הטלוויזיה של ברלין
**פורום מרקס-אנגלס** (גרמנית **Marx-Engels-Forum**) הוא פארק ציבורי ברובע מיטה המרכזי בעיר ברלין, בירת גרמניה. הוא נקרא על שמם של קרל מרקס ופרידריך אנגלס, מחברי המניפסט הקומוניסטי משנת 1848, שנחשבים לאבות הסוציאליזם המודרני. את הפארק הקימו שלטונות גרמניה המזרחית בשנת 1986.

היסטוריה
--------

הפורום שוכן על הגדה המזרחית של הנהר שפרה, ומוקף בנהר מדרום-מערב, רחוב קרל ליבקנכנט בצפון מערב, רחוב שפנדאואר מצפון מזרח, ורחוב העירייה (Rathausstraße) מדרום מזרח. מעברו השני של הנהר נמצא האתר שעליו היה בנוי ארמון הרפובליקה (שנהרס), וברלינר שטאדטשלוס.

לפני מלחמת העולם השנייה השטח שעליו נמצא היום הפורום היה רובע מאוכלס בצפיפות של העיר העתיקה, בין הנהר לכיכר אלכסנדר, ונקרא רחוב רוח הקודש (Heiliggeiststraße) שנמתח בין רחוב הקייזר וילהלם (רחוב קרל ליבקנכט של ימינו) והעירייה. השטח, ובכלל זה סניף הדואר הראשי, הופצץ קשות במהלך התקפות האוויר של בעלות הברית בשנת 1944/45 ורוב הבניינים בו הפכו לעיי חורבות. ההריסות פונו אחרי המלחמה, אבל השטח נותר בשממונו, עד לשנת 1977 אז הוחלט לבנות מחדש את רובע ניקולאי, ולהפוך את אזור הפורום לשטח ירוק בין ארמון הרפובליקה למגדל הטלוויזיה. הפסל לודוויג אנגלהרדט מונה למנהל הפרויקט והוטל עליו לפתח את האתר כמחווה למרקס ואנגלס, אבות הקומוניזם, שהיה האידאולוגיה השלטת בגרמניה המזרחית.

חנוכת הפארק נערכה בשנת 1986. הפארק מורכב משטח מיוער מלבני גדול ומרחבה עגולה מרוצפת שבמרכזה פסלו של אנגלהרדט - דמויותיהם של מרקס (יושב) ואנגלס (עומד) מפוסלות בברונזה וגדולות מגודלן הטבעי (גובה הפסל של אנגלס הוא 3.85 מ'). מאחורי הפסלים קיר משיש בולגרי ועליו תבליטים של האמן ורנר שטֶצר המציגים קבוצות אנשים בסביבה קפיטליסטית. בצידה השני של הרחבה מוצבים תבליטים מברונזה של האמנית מרגרט מידל המציגים סצינות של חיים בחברה משוחררת. בין שני הקירות מפוזרים עמודי פלדה רבועים, המסודרים בחצי-עיגול, ועליהם תבליטים על פי תצלומים של ארנו פישר, פֵטֶר פוגט (Peter Voigt), נורברט בלום, הנס גוטייל, יירגן פרנקל, גינתר קֶהלר ופרידריך נוסטיץ, המתארים את ההיסטוריה של העבודה. כל התבליטים ממוקמים בגובה העיניים.

לאחר איחוד גרמניה בשנת 1990 עתידו של הפורום הפך נושא למחלוקת ציבורית. חלק מהברלינאים ראו בו שריד לא-רצוי של משטר העבר שהתנגדו לו במשך שנים ודרשו להסיר את הפסל ולשנות את שם הכיכר, בעוד אחרים טענו כי לאתר יש חשיבות היסטוריות ואמנותית ויש לשמר אותו. הדעה האחרונה ניצחה בסופו של דבר, בסיועה של דעת הקהל השמאלנית שהייתה שלטת בברלין. הפסלים הפכו לאטרקציה תיירותית, וזרם קבוע של תיירים מצטלמים כשהם יושבים על ברכיו של מרקס. כיום מתקיים דיון ציבורי ביוזמתו של ראש עיריית ברלין, קלאוס ווברייט, האם להקים מחדש את הרובע העתיק באזור, במסגרת הארכת קו הרכבת התחתית U5, והפיכת הפארק כולו לאתר בנייה למשך השנים הקרובות.

קישורים חיצוניים
----------------

ויקישיתוף מדיה וקבצים בנושא **פורום מרקס אנגלס** בוויקישיתוף
**פשירוב** (בפולנית: **Przyrów**) הוא כפר במחוז צ'נסטוחובה שבפרובינציית שלזיה בפולין, כ-29 ק"מ מזרחית לצ'נסטוחובה, בו התקיימה עד השואה קהילה יהודית גדולה.

תולדות היישוב
-------------

פשירוב נזכר מהמאה ה-14, ובשנת 1369 הוענקו לו זכויות עיר. במהלך המאה ה-17 נפגע היישוב קשות, תחילה ממגפה שפקדה אותו, ולאחר מכן מפלישת גייסות האימפריה השוודית לאזור.

בחלוקת פולין בסוף המאה ה-18 נכלל היישוב בתחום פרוסיה, ובשנת 1815 נכלל בתחום פולין הקונגרסאית. לאחר מרד ינואר נטלו הרוסים מהיישוב את מעמדו העירוני.

יהודי פשירוב
------------

יהודים ישבו בפשירוב מסוף המאה ה-18, ולקראת סוף המאה ה-19 היוו כשליש מתושבי היישוב. בתחילת המאה ה-19 הוקמו ביישוב בית כנסת ובית עלמין, ובסוף אותה מאה נפתח בו גם תלמוד תורה.

במהלך מלחמת העולם הראשונה ולאחריה עזבו את היישוב יהודים רבים, וחלקם היגר לארצות הברית. בין מלחמות העולם נמנו ביישוב כ-700 יהודים, והתקיימה בו פעילות של המפלגות הציוניות ושל אגודת ישראל.

במהלך שנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות כלפיהם מצד שכניהם הפולנים, כאשר באחד המקרים הועמד לדין יהודי שהגן על עצמו מפני התוקפים.

### בשואה

תצלום של גירוש היהודים מפשירוב על ידי הנאצים.
לאחר פרוץ מלחמת העולם השנייה הגיעו ליישוב כמה עשרות פליטים יהודים, ומספר היהודים במקום הגיע לכ-800. בתחילת הכיבוש הגרמני ביישוב, אסרו בו אלו מספר יהודים כבני ערובה, ועינו אותם. בהמשך, שדדו הגרמנים את רכוש היהודים בכפר, והחרימו את עסקיהם. בשנת 1940 הוחזקו הגברים היהודים מהיישוב במחנה עבודה שהוקם בו, אליו הובאו גם יהודים מיישובים נוספים.

ב-18 בספטמבר 1942 גורשו כל יהודי היישוב לקונייצפול, ומשם שולחו ב-7 באוקטובר 1942 עם יהודים נוספים למחנה ההשמדה טרבלינקה.

קישורים חיצוניים
----------------

ויקישיתוף מדיה וקבצים בנושא **פשירוב** בוויקישיתוף
* פשירוב באתר מרכז מורשת יהדות פולין
* "פשירוב", באתר השטעטל הווירטואלי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397508005171
* VIAF: 6758151837995920520004
* WorldCat (עם VIAF): 6758151837995920520004

 |